proxectonos/corpus_dominio_legal_administrativo_tmp huggingface dataset:
05/03/2012 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edito de citación. Procedementos de xestión tributaria

NOTIFICACIÓN POR COMPARECENCIA PROCEDEMENTOS DE XESTION TRIBUTARIA ACTO ADMINISTRATIVO: NOTIFICACIÓNS E COMUNICACIÓNS En virtude do disposto no art.112 da Lei 58/2003, Xeral Tributaria, non sendo posible practicar a notificación do acto administrativo apuntado por causas non imputables á Administración e tendo realizado, polo menos, os intentos de notificación esixidos na citada norma, polo presente anuncio cítase aos obrigados tributarios que se relacionan no documento anexo para seren notificados por comparecencia nos procedementos de xestión tributaria que se indican. Os interesados ou os seus representantes deberán comparecer no prazo máximo de quince días naturais, contados dende o día seguinte ao da publicación deste edito no Boletín Oficial da Provincia. Transcorrido o devandito prazo e de non comparecer, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Edificio de Servizos Económicos Municipais, Departamento de Facenda e Xestión de Tributos, sito en Rúa da Franxa núm.20 primeiro andar, C. P.15001 A Coruña. Horario: de 8 a 14 horas, de luns a venres. A Coruña, 24 de febrero de 2012 O Director de Área de Facenda e Administración Pública Asdo.: Martin Gonzalez Rodriguez TRIBUTO: TAXA RECOLLIDA E TRATAMENTO DE LIXO E RESIDUOS SÓLIDOS URBANOS.
05/03/2012 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

EXPEDIENTE: PROCEDIMENTO COMPROBACION LIMITADA IIVTNU E SANCIONADOR TRIBUTARIO DOCUMENTO: NOTIFICACIÓN DA COMUNICACIÓN DE INICIO DO PROCEDEMENTO DE COMPROBACION LIMITADA, TRÁMITE DE AUDIENCIA E PROPOSTA DE REGULARIZACIÓN DO IMPOSTO SOBRE O INCREMENTO DE VALOR DOS TERRENOS DE NATURALEZA URBANA. NOTIFICACION DA COMUNICACIÓN DO INICIO DO PROCEDEMENTO SANCIONADOR, DO TRÁMITE DE AUDIENCIA E DA PROPOSTA DE SANCIÓN. ÓRGANO: Concellaría de Facenda. – Tesourería.- Sección de inspección tributaria. De conformidade co que establece o artigo 112 da Lei 58/2003, de 17 de decembro, lei xeral tributaria, no sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas do Servizo de Xestión, Recadación e Inspección do Concello de Santiago de Compostela: 1) Notificación da comunicación de inicio do procedemento de comprobación limitada, trámite de audiencia e proposta de regularización do Imposto sobre Incremento de Valor dos Terreos de Naturaleza Urbana.2) Notificación da comunicación do inicio do procedemento sancionador, notificación do trámite de audiencia e proposta de imposición de sanción. A comparecencia para recibir a notificación aludida deberá producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Oficina de Atención ao Contribuínte, sita na rúa Presidente Salvador Allende nº 4 baixo, de Santiago de Compostela (A Coruña), en horario de 9 a 14 horas, de luns a venres. Os expedientes encontranse neste servizo durante 10 días hábiles, contados a partir do día seguinte a áquel no que se notifique esta comunicación, co fin de que poida consultalos e alegar o que entenda convinte e achegar todos os documentos, xustificantes ou outra proba que considere oportuna para a defensa dos seus dereitos. Santiago de Compostela, 20 de febreiro de 2012 A CONCELLEIRA DELEGADA DE FACENDA Asdo. Cecilia Sierra Rey
05/03/2012 | Administración LocalMunicipal
Carballo
Liquidacións en concepto do imposto sobre o incremento do valor dos terreos

CITACIÓN POR COMPARECENCIA (ART.112 L. X. T.58/2003). NOTIFICACIÓN POR COMPARECENCIA DE LIQUIDACIÓNS EN CONCEPTO DE IMPOSTO SOBRE O INCREMENTO DO VALOR DOS TERREOS, CORRESPONDENTES Á RELACIÓN IIVT03/11-LIQUID. XESTIÓN PLUSVAÍAS. Intentada por duas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS - PLUSVALÍAS (relación IIVT03/11-LIQUID. XESTIÓN PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuintes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (Pza. Concello, 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na sección terceira do capítulo II do título III (arts.109-112) da Lei 58/2003, xeral tributaria. Carballo, 28 de febreiro de 2012. O alcalde Asdo.: D. Evencio Ferrero Rodríguez
05/03/2012 | Administración LocalMunicipal
Oza dos Ríos
Aprobación dos padróns de contribuíntes pola taxa correspondente ó servizo de subministro de auga potable, terceiro e cuarto trimestre de 2011

ÓRGANO E DATA DE APROBACIÓN: Xunta de Goberno Local, sesión do 14 de febreiro de 2012 NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza dos Ríos, 20 de febreiro de 2012. O Alcalde, José Pablo González Cacheiro
05/03/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de trámite de audiencia en procedementos de declaración de responsabilidade subsidiaria

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, una vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos térmos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para ser notificados, mediante comparecencia, da apertura de trámite de audiencia en procedementos de declaración de responsabilidade subsidiaria, durante o prazo de QUINCE DIAS NATURAIS, que contarán a partir do seguinte ao da publicación deste anuncio, na oficina da Recadación Municipal, situada na r/ Franxa, 20-22 baixo desta cidade. Se transcorre o dito prazo e non se comparece, a notificación entenderase producida para todos os efectos legais o día seguinto ao do vencemento do prazo. A Coruña, a 27 de febrero de 2012 O xefe do Departamento de Recadación. D. Emilio A. Álvarez Fachado
05/03/2012 | Administración LocalMunicipal
Porto do Son
Modificación da estrutura organizativa e delegacións especiais de servizo

Polo presente faise público, en cumprimento do artigo 44 do ROF, que a Alcaldía-Presidencia do Concello de Porto do Son ditou a Resolución nº 53/2012 de data de 10/02/2012, co seguinte contido: PRIMEIRO: Establecer a seguinte estrutura e organización dos servizos administrativos do Concello de Porto do Son, que estará dividida nas seguintes áreas: - Área de Alcaldía-Presidencia: Urbanismo, Seguridade e Protección Civil. - Área de Economía, Facenda, Persoal e Tramitación Administrativa. - Área de Cultura, Educación, Relacións Veciñais e Sanidade. - Área de Obras e Servizos. - Área de Montes, Medio Ambiente, Medio Rural e Mariño. - Área de Servizos Sociais, Promoción Económica, Ordenación do Territorio e para a promoción da Igualdade. - Área de Turismo, Deportes e Festexos. SEGUNDO: Efectuar delegación especial de servizo nos concelleiros que de seguido se indican, delegación que comprende a dirección interna e a xestión dos servizos correspondentes, non incluíndo a facultade de resolver mediante actos administrativos que afecten a terceiros: - Área de Economía, Facenda, Persoal e Tramitación Administrativa: Dª Ann Patricia Aullo Sallan. - Área de Cultura, Educación, Relacións Veciñais e Sanidade: Dª Ainhoa Nicole Carpeño Montiu. - Área de Obras e Servizos: Dª Isabel Montserrat Viniegra Llacera. - Área de Montes, Medio Ambiente, Medio Rural e Mariño: D. Cesar Agustin Farreros Lleopart. - Área de Servizos Sociais, Promoción Económica, Ordenación do Territorio e para a promoción da Igualdade: D. Bennaceur Sisternas Kindermann. - Área de Turismo, Deportes e Festexos: D. Jarein Baseca Ochoa Aizpurua. TERCEIRO: Notificar persoalmente a presente resolución aos designados, que se considerará aceptada tacitamente, salvo manifestación expresa en contrario no prazo de tres días hábiles a contar dende a recepción da notificación. CUARTO: Publicar extracto desta resolución no Boletín Oficial da Provincia e no Taboleiro de Edictos do Concello, sen prexuízo da súa efectividade dende o día seguinte da sinatura da mesma. QUINTO: Dar conta ao Pleno Corporativo desta resolución na primeira sesión que este celebre. Porto do Son, 13 de febreiro de 2012 O ALCALDE-PRESIDENTE D. José Luis Oujo Pouso
05/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 308/2011

Resolución do 14 de febreiro de 2012, da Xefatura Territorial da Conselléría de Economía e Industria da Coruña, pola que se somete a información pública a petición da autorización administrativa da instalación eléctrica no concello de Cabana de Bergantiños (expediente IN407A 308/2011). Ós efectos previstos na Lei 54/1997 do 27 de novembro (BOE n 285), do sector eléctrico, e no título VII do Real decreto 1955/2000, de 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se describe: Solicitante: Electra del Jallas, S. A. Enderezo social: praza de Constitución, 17, 15270 - Cee (A Coruña). Denominación: recuamento L. M. T., C. T. lugar das Grelas. Situación: Cabana de Bergantiños. Características técnicas: Soterramento de L. M. T. e cambio de C. T. intemperie a prefabricado no lugar das Grelas. Liña eléctrica de media tensión subterránea de 1.220 m, en condutor RHZ1-2 3(1x240 Al), coa orixe no paso aéreo- subterráneo que se realizará en novo apoio 58 proxectado de tipo HVH 15/4500, intercalado na L. M. T. CBA-804 entre o tramo á derivada ao C. T. Taboido e a derivada ao C. T. Cubelo (expediente 50.599), que se retirará, e final en cela existente no C. T. A Telleira (expediente 2007/381). Centro de transformación situado en caseta prefabricada, con transformador de 250 kVA, relación de transformación 20.000/400-230 V, no lugar de Canduas, con entrada e salda na L. M. T. S. proxectada. Concello de Cabana de Bergantiños. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 14 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Lorenzo Vicente Juidiaz Somocurcio
05/03/2012 | Administración LocalMunicipal
Ferrol
Instituto Municipal de Facenda do Concello de Ferrol
Notificación por comparecencia de requirimento para a designación de bens ao debedor

Citación por comparecencia (artigo 112 LXT). EDICTO DE NOTIFICACIÓN DE REQUIRIMENTO PARA DESIGNACIÓN DE BENS AO DEBEDOR Faise público que o Instituto Municipal de Facenda do Concello de Ferrol, mediante o presente edicto, notifícalles O REQUIRIMENTO PARA DESIGNACIÓN DE BENS aos suxeitos pasivos que figuran como debededores neste organismo, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle ao debedores citados no anexo os débitos perseguidos no expediente de prema, no que consta a providencia de prema conforme ao disposto no artigo 70 do Regulamento xeral de recadación, aprobado por Real decreto 939/2005, do 29 de xullo. Transcorreron os prazos sinalados no artigo 62.5 da Lei 58/2003, de 17 de decembro, xeral tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito e recarga, xuros e costas, requírese ao debedor para que presente información relativa aos bens e dereitos da súa propiedade, que garantan con eficacia e prontitude o importe da débeda tributaria perseguida. Comparecencia De conformidade co estipulado no artigo 112 da Lei 58/2003, do 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas deste organismo, situadas na Casa do Concello, no expediente executivo que se segue respecto deles. Transcorridos quince días naturalis dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. Advertencias De non atender este requerimento, nin realizar o ingreso da débeda tributaria, procederase sin máis ao embargo dos seus bens en función da información existente nesta Administración tributaria. Este edicto publicarase no taboleiro de anuncios do Excmo. Concello de Ferrol, no deste Instituto e no Boletín Oficial da Provincia, en cumprimento do establecido nos artigos 112 da Lei xeral tributaria. Ferrol, 23 de febreiro de 2012. A recadadora Asdo. M.ª Jesús Vila Bocija
05/03/2012 | Administración LocalMunicipal
Narón
Intervención
Edicto notificación por comparecencia

EDICTO NOTIFICACIÓN POR COMPARECENCIA Intentada sin éxito, aos interesados que a continuación se relacionan, a notificación da resolución do concelleiro delegado de xestión orzamentaria, publícase a presente notificación en cumprimento do establecido no artigo 59 apartado 5 Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 112 da Lei 58/2003, de 17 de decembro, xeral tributaria, citando por comparecencia as persoas relacionadas a continuación e sinalando que o texto íntegro da notificación atópase a súa disposición na Intervención Xeral do Concello de Narón, pranta nº 4 da Casa do Concello, praza de Galicia, 1 Narón, en horario de luns a venres, de 8.30 a 13.30 horas. A comparecencia deberá producirse no prazo de 15 días naturais, contados dende o seguinte ao da publicación do presente edicto no BOP. Transcorrido o prazo sin producirse a comparecencia, a notificación entenderase producida a tódolos efectos legais ao día seguinte do vencemento do prazo sinalado: Resolución do concelleiro delegado da área de xestión orzamentaria: Contra o presente acordo, poderá interpoñerse Recurso de reposición diante da Alcaldía, no prazo dun mes, contado a partires do día seguinte á publicación deste edicto. Contra a resolución da reposición poderá, á súa vez, interpoñer recurso diante do Xulgado do Contencioso-Administrativo no prazo de dous meses, contado dende a súa notificación, se fose expresa, e no de 6 meses, contando dende a interposición, se fose presunta. Pode empregar calquera outro recurso que teña por convinte, segundo prevé a lexislación vixente. A interposición do recurso non interrompe os prazos de ingreso. Narón, a 27 de febreiro de 2012. O alcalde José Manuel Blanco Suárez
05/03/2012 | Administración LocalMunicipal
Cambre
Listaxe provisional de admitidos/excluídos para a selección como funcionario de carreira dunha praza de coordinador/a de actividades culturais e educativas

Rematado o prazo de presentaren solicitudes á praza convocada mediante anuncio publicado no Boletín Oficial do Estado n.º 16, de data 19 de xaneiro de 2012; Diario Oficial de Galicia n.º 6, de data 10 de xaneiro de 2012, e segundo a base cuarta das bases xerais publicadas no Boletín Oficial da Provincia n.º 245, de data 27 de decembro de 2011, ditou resolución aprobando a lista provisional de admitidos/exluídos que a continuación se indica: 1.º.–Aprobar a lista provisional de admitidos/excluídos para a selección como funcionario de carreira dunha praza de coordinador/a de actividades culturais e educativas: Lista provisional de admitidos: Lista provisional de excluídos: 2.º.–Conceder o prazo de dez días para presentaren posibles reclamacións á listaxe anterior. Cambre, 22 de febreiro de 2012. O concelleiro delegado da Área de Réxime Interior, Patrimonio e Contratación Felipe Andreu Barallobre
05/03/2012 | Administración LocalMunicipal
Porto do Son
Emprazamento ós interesados no procxeedemento ordinario 20/2012 do Xulgado Contencioso Administrativo n.º 3 de A Coruña

O Alcalde-Presidente do Ilmo. Concello de Porto do Son, con data de 14/02/2012 resolveu: “D. JOSÉ LUIS OUJO POUSO, Alcalde-Presidente do Concello de Porto do Son, en uso das facultades que me confire o artigo 21.1. b) e k) da Lei 7/1985, de 2 de abril, reguladora das Bases do Réxime Local. Visto que no Xulgado do Contencioso-Administrativo número 3 de A Coruña, tramítase recurso contencioso-administrativo, procedemento ordinario número 20/2012, sendo recorrente SOIARTZE JUAN ELEUTERIO MORENO DE LOS RIOS LARZABAL e sendo demandado o Concello de Porto do Son. En cumprimento da resolución do Xulgado de data de 3 de febreiro de 2012, con rexistro de entrada no Concello número 912 e data de 9 de febreiro de 2012. PRIMEIRO: Remitir ó Xulgado Contencioso-Administrativo nº 3 de A Coruña copia autentificada, con índice de documentos e debidamente foliado, do expediente do que dimana a resolución recorrida: “Reclamación de indemnización por danos e lesións por accidente”. SEGUNDO: Ante a inexistencia de interesados coñecidos, publicar o anuncio no BOP e no Taboleiro de Anuncios do Concello, co obxecto de emprazar aos posibles interesados para comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, da Xurisdicción Contencioso-Administrativa. Porto do Son, 15 de febreiro de 2012 O ALCALDE-PRESIDENTE Asdo. D. José Luis Oujo Pouso
05/03/2012 | Administración LocalMunicipal
Oza dos Ríos
Orzamento

Quedando definitivamente aprobados polo Pleno desta Corporación os expedientes de modificación de créditos que se relacionan polos imoportes que se sinalan, 1.- Expediente n° 7/2011 de suplemento de crédito financiado con remanente de tesourería para gastos con financiación afectada dispoñible do exercicio anterior (16.857,56 €) e n° 8/2011 de suplemento de crédito financiado con remanente líquido de tesourería dispoñible do exercicio anterior (32.452,47 €). 2.- Expediente n° 9/2011 de crédito extraordinario financiado con baixa de crédito noutras partidas (5.004,00 €). 3.- Expediente n° 10/2011 de transferencia de crédito entre aplicacións orzamentarias de distinto grupo de función (51.250,13 €). De acordo co preceptuado e en cumprimento do disposto no artigo 177.2 en relación co 169.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que despois de dito expediente, o resume por capítulos do Estado de Gastos do referido Orzamento que foi publicado no Boletín Oficial da Provincia núm.247, de data 29 de decembro de 2011, e no que foi advertido erro consistente na inclusión do importe de 17.203,24 euros de aumentos por suplementos no capítulo 3 de gastos, cando debería incluirse no capítulo 6 de investimentos reais e erro aritmético no total da consignación resultante do capítulo 9, sen alterar en ningún caso as sumas totais, polo que a continuación se insire o mesmo de forma correcta: O que se fai público para xeral coñecemento e efectos. Oza dos Ríos, a 13 de febreiro de 2012 O ALCALDE, Asdo.-José Pablo Goonzález Cacheiro
05/03/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pagamento (art.112 Lei xeral tributaria)

Edicto de citación para a notificación de requirimento de pago (art.112 Lei xeral tributaria) Emilio Antonio Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultdo positivo, practicarlles a notificación persoal aos debedores que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, do siguiente REQUIRIMENTO DE PAGO, ditado no curso dos expedientes administrativos que lles afectan, incoados por esta Recadación: Rematado o prazo de ingreso sinalado no art.62.5 da Lei 58/2003, xeral tributaria, sen que se teñan satisfeito os créditos que se detallan no anverso, notificados segundo o previsto no art.71 do Regulamento xeral de recadación (R. D. 939/2005), de conformidade co disposto nos arts.106 e 11. c) da Ordenanza xeral de recadación do Excmo. Concello da Coruña, en consonancia cos arts.93.1. c) da Lei 58/2003 xeral tributaria, e 79 do Regulamento Xeral de Recadación, en cumprimento da Providencia dictada polo Sr. tesoureiro ordeando o embargo dos bens dos debedores en cantidade suficiente para cubrir o débito principal, recargo de prema, xuros de mora e custas do procedemento, ditouse polo xefe do Departamento de recadación, DILIXENCIA DE EMBARGO DE CONTAS CORRENTES E DE AFORRO. Téndose ordeado ás entidades financieiras que se indican o embargo dos saldos das contas correntes referenciadas, o seu resultado foi negativo. O que se comunica aos efectos oportunos, requiríndose o pago do importe dos expedientes, que poderá facer nas oficinas da Recadación Municipal, situadas na rúa Franxa, n.º 20-22 baixo, en horario de 8 a 14 horas, de luns a venres, ou ben mediante transferencia bancaria á conta restrinxida de Recaudación, n.º 2080.0008.34.3110000030, indicándose naquela o n.º de expediente expresado no encabezamento. De non se producir o pago da débeda, proseguirá a execución dos bens do debedor conforme ao disposto no art.169 da Lei Xeneral Tributaria. Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas na rúa Franxa, 20-22 baixo, en horario de 08.00 a 14 horas, de luns a venres. A Coruña, 29 de febrero do 2012. O xefe do Departamento de Recadación Fdo: Emilio A. Álvarez Fachado
05/03/2012 | Administración LocalMunicipal
Sada
Servizos Económicos
Citación por comparecencia (art.112 LXT)

CITACIÓN POR COMPARECENCIA (ART.112 LXT) De conformidade co que establece o artigo 112 da Lei 58/2003, do 17 de decembro, xeral tributaria, e non sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que, no prazo de 15 días naturais, contados dende o seguinte ao desta publicación, comparezan persoalmente ou mediante representante debidamente acreditado nas oficinas de tesourería do Concello de Sada (Avda. da Mariña, núm 25, Sada), de luns a venres, en horario de 9 a 14 horas, para o efecto de practicar as notificacións que se indican. Transcorrido o citado prazo sen comparecer, a notificación entenderase producida para todos os efectos legais o día seguinte ao do vencemento do prazo antes sinalado. Sada, 22 de febreiro de 2012. O Alcalde, Asdo.: Ernesto Anido Varela
05/03/2012 | Administración LocalMunicipal
Val do Dubra
Trámite de audiencia concesión ampliación de licenza de actividade

Neste Concello estase tramitando o expediente para a concesión da ampliación da licenza da seguinte actividade: Solicitante: “TRINIDAD MISEROL ZARATE EN REPRESENTACIÓN DE JOMOELSA S. L.” Actividade: CAFÉ-BAR ESPECIAL E RESTAURANTE. Situación: Foxo 4-6. Parroquia de Rial O que se fai público a fin de que quen se considere afectado pola actividade poida examinalo e presentar, no seu caso, as alegacións ou observacións que estimen oportunas, durante o prazo de DEZ (10) DÍAS HÁBILES, a contar desde o seguinte á publicación deste anuncio no Boletín Oficial da Provincia. Val do Dubra, 23 de febreiro de 2012 O alcalde Ramón C. Ioan Andrei Cristina Candelaria Castro Girona Rodes
05/03/2012 | Administración LocalMunicipal
Cee
Aprobación inicial da Ordenanza reguladora das garderías municipais do Concello

O Pleno do Concello, na sesión extraordinaria realizada o día 24 de febreiro de 2012, acordou aprobar inicialmente a Ordenanza reguladora das garderias municipais do Concello de Cee. O que se fai público de acordo co disposto no artigo 49 da lei 7/1985, de 2 de abril, Reguladora das Bases do Réxime Local, co fin de que durante o prazo de trinta días, contado a partir da publicación deste anuncio no BOP, os interesados poidan examinar o expediente e presentar as reclamacións e suxestións que estimen oportunas. En caso de que durante o prazo de información pública haxa reclamacións, estas serán resoltas polo Pleno; no caso de que non as houbese, entenderase definitivamente adoptado o acordo, ata entón provisional, sen necesidade de acordo plenario. Cee, 27 de febreiro de 2012 O alcalde Ramón Vigo Sambade
05/03/2012 | Administración LocalConsorcios
Consorcio de Santiago
Anuncio suplemento y crédito extraordinario

Aprobados pola Comisión Executiva do Consorcio da Cidade de Santiago de Compostela na sesión de data 28 de febrero de 2012, un Suplemento de Crédito por importe de 338.778,69 €, e un Crédito Extraordinario por importe de 120.000,00 € expóñense ao público durante o prazo de quince (15) días hábiles, contados a partir do día seguinte ao da publicación no BOP, para os efectos de alegacions. Santiago de Compostela, 29 de febrero 2012. O Xerente do Consorcio de Santiago Asdo.: Jose Manuel Villanueva Prieto
05/03/2012 | Administración LocalMunicipal
Culleredo
Economía, Facenda, Réxime Interior
Notificación resolución (Francisco Javier Sánchez Villar)

Ao non ser posible a práctica de notificación a D. Marco Andre Jaimerena Silgo, da resolución ditada polo Nelly Patricia Agarrado Perez de Villar con data 16/11/2011, notifícaselle por medio do presente anuncio, de acordo co disposto no artigo 59 e 61 da Lei 30/92, de 26 de novembro de réxime xurídico das administracións públicas e procedemento administrativo común. O interesado poderá comparecer nun prazo de 10 dias a contar dende o seguinte ao da publicación deste anuncio, no Servizo de persoal do Concello de Culleredo, para coñecemento do contido íntegro do mencionado acto e constancia de tal coñecemento. Transcorrido o prazo indicado, a notificación entenderase producida a todos os efectos legais. Culleredo, 27 de febreiro de 2012. O alcalde, Julio Sacristán de Diego
05/03/2012 | Administración LocalMunicipal
A Capela
Anuncio sede electrónica do Concello da Capela

O Pleno do Concello en sesión celebrada o día 25 de febreiro de 2012, adoptou o acordo para a creación e delegación da xestión e administración da sede electrónica do Concello que se transcribe de seguido: “Visto o convenio marco de colaboración para o uso compartido da sede electrónica da Deputación Provincial da Coruña para tramitar solicitudes de certificados electrónicos, o Pleno, por unanimidade, acorda: 1. A creación da sede electrónica do Concello da Capela, de titularidade municipal, cuxo enderezo electrónico de referencia será: “sede. concellodacapela. es” configurándose como unha subsede da sede electrónica da Deputación Provincial da Coruña (sede. dicoruna. es) e que está accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante.3. Realizar todas as actuacións que resulten necesarias no ámbito das competencias para dar cumprimento aos compromisos asumidos no devandito convenio e, en partiular, adoptar o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante.4. Publicar o presente acordo no Boletín Oficial da Provincia”. A CAPELA, 27 de febreiro de 2012 O Alcalde, Manuel Meizoso López.
05/03/2012 | Administración LocalMunicipal
Culleredo
Urbanismo
Distribución de material informático

WURTH, S. L. - SOFTWARE Y SERVICIOS solicitou unha licenza municipal para a apertura dun local destinado ao desenvolvemento e distribución de material informático, sito na rúa F, números 18-20, nave F-18 e F-20, do Parque empresarial de Alvedro, parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 20 de febreiro de 2012. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
05/03/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pagamento

EDICTO DE CITACIÓN PARA A NOTIFICACIÓN DE REQUIRIMENTO DE PAGO EDICTO D. Emilio A. Álvarez Fachado, xefe do Departamento en Recadación do Excmo. Concello da Coruña, FAI SABER: Que unha vez que se intentou, sen resultado positivo, practicarlles a notificación persoal aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, por medio do presente e de conformidade co que dispón a dita norma, cítaselles para seren notificados mediante comparecencia do requirimento de pago emitido nos respectivos expedientes, durante o prazo de QUINCE DÍAS NATURAIS, contados a partir do seguinte ao da publicación do presente edicto, na Oficina da Recadación Municipal situada na rúa Franxa, 20-22 baixo, desta cidade, entendéndose a notificación producida para todos os efectos legais cando, transcorrido o dito prazo, no se comparecese. A Coruña, 29 de febreiro do 2012. O xefe do Departamento de Recadación D. Joan J Gary Alan Cornelissen Azpirotz
05/03/2012 | Administración LocalMunicipal
Melide
Creación e delegación da xestión e administración da sede electrónica do Concello de Melide

O Pleno na sesión que tivo lugar o día 20 de febreiro de 2012, adopou o seguinte acordo: 1. A creación da sede electrónica do concello de Melide, de titularidade municipal, cuxo enderezo electrónico de referencia será: sede. concellodemelide, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante.4. Facultar á alcaldesa para que xestione todos os trámites necesarios para a execución deste acordo.5. Publicar o presente acordo no Boletín Oficial da Provincia. Melide, 23 de febreiro de 2012 A alcaldesa Mª Ángeles Vázquez Mejuto
05/03/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de diñeiro en contas abertas en entidades de depósito

Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos contribuíntes que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, da dilixencia de embargo de contas correntes e de aforro, ditada no curso dos expedientes administrativos que lles afectan, iniciados por esta Recadación, en cuxa execución foron embargados os saldos efectivos identificados nos respectivos expedientes. A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20, baixo, en horario de 8.00 a 14.00 h Contra a citada dilixencia, que non é definitiva en vía administrativa, poderá interpoñerse unha reclamación económico–administrativa ante o Tribunal Económico–Administrativo Municipal (TEAM), no prazo dun mes, a partir do día seguinte ao de que se reciba a presente notificación. Previamente e con carácter potestativo, poderase interpoñer un recurso de reposición ante o tesoureiro no prazo dun mes, que contará desde a data citada (arts.108 e 137 da Lei 7/1985, reguladora das bases de réxime local, 235 da Lei xeral tributaria e 14 do Texto refundido da lei reguladora das facendas locais). A Coruña, 24 de febreiro do 2012 O xefe do Departamento de Recadación Asdo.: Emilio Antonio Álvarez Fachado
05/03/2012 | Administración LocalMunicipal
Ferrol
Instituto Municipal de Facenda do Concello de Ferrol
Notificación por comparecencia de resolución de expedientes de xestión

EDICTO DE NOTIFICACIÓN POR COMPARECENCIA DE RESOLUCIÓN Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, do 17 de decembro, xeral tributaria, ó obrigado tributario ou ó seu representante que a continuación se sinala, para que, compareza nas oficinas deste organismo, sitas na Casa do Concello, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. ANEXO Ferrol,23 de febreiro de 2012. O presidente do IMFACOFE D. José Manuel Rey Varela
05/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 280/2011

Resolución do 14 de febreiro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica do concello Cabanas (expediente IN407A 280/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Eléctrica de Cabañas S. L Enderezo Social: r/ Arenal, 53 B.15621 Cabanas Denominación: LMTS, CT, RBT CASTRO Situación: concello de Cabanas Características técnicas: Liña de media tensión subterránea a 15 kV, cunha lonxitude de 101 m, con inicio no paso aéreo-subterráneo a realizar no apoio n.° 7 existente da LMT Atallo-A Pena (Expte.27.330), onde actualmente se realiza o paso aéreo-subterráneo da LMT que alimenta o CT Castro (Expte.489/04), condutor tipo RHZ1-2OL-12/20 kV-3(1x95A1) e final na cela de liña proxectada no CT Castro. Centro de transformación prefabricado, cunha potencia de 160 kVA e unha relación de transformación de 15.000/400-230 V. Rede de baixa tensión subterránea coa orixe no CT Castro proxectado, cunha lonxitude de 370 m, condutor XZ1-0,6/1 kV-4 (1x240 Al). Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Ana Maria Begoña Elexpuru Seguro
05/03/2012 | Administración LocalMunicipal
Mugardos
Baixa de oficio no padrón de habitantes

Esta Alcaldía con data 24.02.2012 dictou resolución pola que se ordena incoación de expediente de baixa de oficio no Padrón Municipal de Habitantes das seguintes persoas: - D. ANGEL JAVIER ESPADA IGLESIAS, D. N. I.XXXXXXXXX - GANNA YANOVSKA, Tarxeta Residencia nº XXXXXXXXX por incumprimento da lexislación vixente en materia de Padrón de Habitantes ao figurar empadroados infrinxindo os requisitos establecidos no art.54 do Regulamento de Poboación e Demarcación Territorial das Entidades Locais, por non residir neste concello. Non sendo posible practicar a notificación no domicilio dos interesados e de acordo co establecido no artigo 59 da Lei 30/1992, de 26 de novembro, comunícaselles, por medio deste anuncio, que poderán examinar o expediente de baixa de oficio na oficina municipal do Padrón de Habitantes e, así mesmo, formular perante esta Alcaldía as alegacións que estimen pertinentes no prazo de dez días, contados desde o seguinte á publicación do presente anuncio no Boletín Oficial da Provincia. De non presentar alegacións en prazo e, unha vez recibido o informe favorable do Consello Provincial de Empadroamento, procederase á baixa da inscrición padroal coa data do informe. Mugardos, 27 de febreiro 2012. O alcalde, Xosé Fernández Barcia
05/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 369/2006

Resolución do 14 de febreiro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Carballo (expediente IN407A 369/2006). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: anexo 1 L. M. T., C. T., R. B. T. Constela. Situación: concello de Carballo Características técnicas: Liña eléctrica de media tensión aérea a 15/20 kV, cunha lonxitude de 0,216 km, coa orixe no apoio existente n.° 3 da L. M. T. LAR-703, tramo entre derivación a C. T. Imende (expediente: 31.914) e derivación a C. T. Monte da Mina (expediente 51.821), en condutor tipo LA-56, e final no C. T. Costenla (proxectado). Centro de transformación intemperie, cunha potencia de 100 kVA e relación de transformación de 15.000/400-230 V, a ubicar no lugar do Vilar de Peres-Noicela, no concello de Carballo. Liña de baixa tensión aérea cunha lonxitude de 1,545 km, coa orixe no C. T. proxectado da Costenla, con condutores tipo RZ, e sobre apoios de formigón. Rede de baixa tensión subterránea, cunha lonxitude de 0,116 km, coa orixe no apoio n.° 24 proxectado e puntos de acceso a rede de baixa tensión proxectados n.° 48, 58, 62 e 66, con condutores tipo XZ1 Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 14 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Andres Alberto Acs Berdugo
08/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Corrección de erros

CORRECCION DE ERROS DE INFORMACIÓN PÚBLICA En relación á resolución da Xefatura Territorial da Coruña pola que se somete a información pública a autorización administrativa das instalacións eléctricas no concello da Coruña (IN407A 2012/16), publicada no BOP n.° 29, do 10 de febreiro de 2012, e advertido erro, é necesario facer a seguinte corrección: Na páxina 26, onde di: “Cunha lonxitude de 0,170 km” Debe dicir: “Cunha lonxitude de 0,107 km”. A Coruña, 20 de febreiro de 2012. A xefa territorial Por vacante O xefe do Servizo de Administración Industrial Artigo 3.9.3 Decreto 324/2009 (DOG n.° 117, do 17.06.2009) Castorina Bouabdellah Basols
08/03/2012 | Administración LocalMunicipal
Narón
Citación por comparecencia

EDICTO Tendo en conta o establecido na Lei 9/2002, do 30 de decembro, de ordenación urbanística e protección do medio rural de Galicia, e na Ordenanza xeral de limpeza, capítulo IV, artigo 28, comunícaselle aos titulares das parcelas que se relacionan no anexo (cumprindo así o establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común), que se iniciou expediente de orde de execución para o cumprimento do artigo 9.1 da Lei 9/2002, do 30 de decembro, de ordenación urbanística e protección do medio rural de Galicia, para a execución dos traballos de limpeza precisos nas parcelas da súa propiedade, por razóns de seguridade, salubridade, ornato público e habitabilidade. Cómpre advertir aos propietarios das parcelas de que contan cun prazo de 10 días hábiles, contados a partir do día seguinte ao da publicación deste anuncio no Boletín Oficial da Provincia, para formular cantas alegacións, documentos ou información estimen convenientes. Así mesmo, advírtese a todos eles que deben contar cos permisos e autorizacións que procedan para a realización das tarefas de tala dos árbores e limpeza dos terreos. Narón, 24 de febreiro de 2012. O alcalde Xosé M. Blanco Suárez ANEXO
08/03/2012 | Administración LocalMunicipal
Santiago de Compostela
Urbanismo
Anuncio de información pública LAP/366/2011

JESUS PEON Y GRABIEL OTERO SC solicitou licenza de apertura para CAFÉ-CONCERTO na Rúa MAZARELOS (DE) 4-5 000 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/366/2011 pode consultarse no Negociado de Aperturas deste Concello. Santiago de Compostela, 29 de febreiro de 2012 A Concelleira Delegada de Urbanismo Asdo: María Pardo Valdés
08/03/2012 | Administración LocalMunicipal
Irixoa
Modificación Ordenanza municipal SAF

De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da modificación da ordenanza municipal para o servizo de axuda no fogar; a ordenanza foi aprobada por acordo plenario do 12-8-2009 e publicada no BOP do 8-10-2009 (modificación no BOP do 31-8-2010); a presente modificación foi aprobada provisionalmente por acordo municipal plenario do 29-2-2012. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 1 de marzo de 2012 O ALCALDE Antonio Deibe Sanmartín